ทองปิดร่วงหนัก 50.3 ดอลล์
สัญญาทองคำตลาดนิวยอร์กปิดทรุดฮวบลง50.3 ดอลล์ตลาดผิดหวังเฟดเมินใช้ QE3
22 มิ.ย. 2555

สัญญาทองคำตลาดนิวยอร์กปิดทรุดฮวบลง50.3 ดอลล์ตลาดผิดหวังเฟดเมินใช้ QE3
สัญญาทองคำตลาด COMEX (Commodity Exchange) ส่งมอบเดือนส.ค.ร่วงลง 50.3 ดอลลาร์ หรือ 3.11% ปิดที่ 1,565.5 ดอลลาร์/ออนซ์ หลังจากเคลื่อนตัวในช่วง 1571.3 - 1571.3 ดอลลาร์
นักวิเคราะห์ เปิดเผยว่า สัญญาทองคำร่วงลงอย่างหนักหลังจากที่เฟดไม่ได้ประกาศใช้มาตรการ QE3 ในการประชุมครั้งล่าสุดเมื่อวันพุธที่ผ่านมา แม้ว่าเฟดตัดสินใจขยายระยะเวลาการใช้มาตรการ Operation Twist ออกไปจนถึงสิ้นปีนี้ก็ตาม แต่นักลงทุนมองว่ามาตรการดังกล่าวยังไม่มากพอที่จะกระตุ้นเศรษฐกิจให้แข็งแกร่งได้
ความวิตกกังวลเกี่ยวกับภาคธนาคารของสเปนยังเป็นอีกสาเหตุหนึ่งที่ส่งผลให้ภาวะการซื้อขายในตลาดทองคำซบเซาลงด้วย โดยฟิทช์ เรทติ้งส์ เตือนว่าระบบธนาคารของสเปนจำเป็นต้องได้รับเงินช่วยเหลือราว 9 หมื่นล้านยูโร - 1 แสนล้านยูโร หรือ 1.143-1.270 แสนล้านดอลลาร์สหรัฐ หากวิกฤตการณ์ในภาคธนาคารทวีความรุนแรงขึ้น
นอกจากนี้ ตลาดทองคำยังได้รับแรงกดดันจากข้อมูลเศรษฐกิจที่อ่อนแอของสหรัฐ รวมถึงยอดขายบ้านมือสองเดือนพ.ค.ปรับตัวลดลง 1.5% มาอยู่ที่ระดับ 4.55 ล้านยูนิตต่อปี